Ալեքսանդր Սպենդիարյան (պատկերագիրք)

«Ալեքսանդր Սպենդիարյան» պատկերագիրք, ձայնասկավառակով (երկլեզու` հայերեն, անգլերեն) պատկերագիրք, որը նվիրված է հայ դասական սիմֆոնիկ երաժշտության հիմնադիր, մանկավարժ, հասարակական գործիչ, դիրիժոր, կոմպոզիտոր Ալեքսանդր Սպենդիարյանի (1871-1928) ծննդյան 150-ամյա հոբելյանին։ Հրատարակել է Ալեքսանդր Սպենդիարյանի տուն-թանգարանը՝ ՅՈՒՆԵՍԿՕ-ի մասնակցության ծրագրով։ Տպագրվել է 2022 թվականին, «Անտարես» հրատարակչատանը։ Կազմող-խմբագիր՝ Մարինե Օթարյան, կազմողներ՝ Աստղիկ Հարությունյան, Հասմիկ Համբարյան, գլխավոր խմբագիր՝ Հասմիկ Գուլակյան, թարգմանիչ՝ Գոհար Մելիքյան, ձայնասկավառակի պրոդյուսեր՝ Սարգիս Բալբաբյան։

Պատկերագրքի մասին 
Պատկերագրքում զետեղված են Ալեքսանդր Սպենդիարյանի  կյանքին ու ստեղծագործական ժառանգությանն առնչվող 800-ից ավելի արժեքավոր վավերագրեր Հայաստանի և արտերկրի տարբեր արխիվներից ու թանգարաններից, որոնց զգալի մասը հրապարակված է առաջին անգամ։ Դրանք լուսանկարներ են, փաստաթղթեր, նամակներ, հուշեր, գրախոսականներ, համերգների ազդագրեր ու ծրագրեր, գեղանկարներ, հոդվածներ, թանգարանային ցուցանմուշներ, կոմպոզիտորի հիշատակի հավերժացմանը վերաբերվող փաստեր ու վկայություններ։ Պատկերագրքում տեղ է գտել նաև Ալեքսանդր Սպենդիարյանի սիմֆոնիկ և գործիքային ժանրի 10 ստեղծագործությունների նոր կատարումների ձայնագրություններով ձայնասկավառակ։ «Ալեքսանդր Սպենդիարյան» պատկերագրքի շնորհանդեսը կայացել է 2022 թվականի հունիսի 14-ին։

Ձայնասկավառակի մասին 
Ձայնասկավառակի ձայնագրությունը իրականացվել է Ալեքսանդր Սպենդիարյանի տուն-թանգարանի և Հայաստանի պետական սիմֆոնիկ նվագախմբի համատեղ նախաձեռնությամբ։ Ձայնասկավառակում տեղ են գտել Սպենդիարյանի սիմֆոնիկ ստեղծագործությունները՝ Հայաստանի պետական սիմֆոնիկ նվագախմբի (ՀՊՍՆ) կատարմամբ, դիրիժոր Վահագն Պապյանի ղեկավարությամբ և գործիքային ստեղծագործությունները՝ Արմինե Գրիգորյանի (դաշնամուր), Մարիաննա Շիրինյանի (դաշնամուր), Կարեն Շահգալդյանի (ջութակ), Սևակ Ավանեսյանի (թավջութակ) կատարմամբ։ Ստեղծագործությունները հնարավոր է լսել նաև պատկերագրքում զետեղված QR-կոդերի միջոցով։

Ստեղծագործություններ 
 Ալեքսանդր Սպենդիարյան, Էտյուդ հրեական թեմաներով սիմֆոնիկ ստեղծագործություն։
 Ալեքսանդր Սպենդիարյան, «Սգո պրելյուդ» սիմֆոնիկ ստեղծագործություն։
 Ալեքսանդր Սպենդիարյան, «Երեք արմավենի» սիմֆոնիկ պատկեր։
 Ալեքսանդր Սպենդիարյան, «Օրորոցային» սիմֆոնիկ նվագախմբի համար։
 Ալեքսանդր Սպենդիարյան, Վալս ջութակի և դաշնամուրի համար։
 Ալեքսանդր Սպենդիարյան, «Օրորոցային» ջութակի և դաշնամուրի համար։
 Ալեքսանդր Սպենդիարյան, Մեղեդի ջութակի և դաշնամուրի համար։
 Ալեքսանդր Սպենդիարյան, Ռոմանս ջութակի և դաշնամուրի համար։
 Ալեքսանդր Սպենդիարյան, Ռոմանս սոլ մինոր թավջութակի և դաշնամուրի համար։
 Ալեքսանդր Սպենդիարյան, Ռոմանս ֆա մաժոր թավջութակի և դաշնամուրի համար։

Ծանոթագրություններ

Արտաքին հղումներ 
 "Alexander Spendiaryan: illustrated book"/«Ալեքսանդր Սպենդիարյան. պատկերագիրք»
 Շնորհանդես. «Ալեքսանդր Սպենդիարյան. պատկերագիրք՝ ձայնասկավառակով»
 Տեղի է ունեցել «Ալեքսանդր Սպենդիարյան. պատկերագիրք ձայնասկավառակով» երկլեզու գրքի շնորհանդեսը
 Կայացավ «Ալեքսանդր Սպենդիարյան» երկլեզու պատկերագրքի շնորհանդեսը 
 «Այն, ինչ արել է Սպենդիարյան մտավորականն ու ամենաբարձր չափանիշներով արվեստագետն արժանի է հիացումի». Խզմալյան
 «Ալեքսանդր Սպենդիարյան» պատկերագրքի շնորհանդեսը
 ՅՈՒՆԵՍԿՕ–ի «նվերը»՝ շքեղ պատկերագիրք Սպենդիարյանի 150-ամյակին․ «Հայագիտակ» 
 The presentation of "Alexander Spendiaryan: illustrated book with CD"
 Առավոտը Շանթում-Ալ. Սպենդիարյանի տուն-թանգարանի տնօրեն - Մարինե Օթարյան
 Առավոտ լուսո․ Մարինե Օթարյան, Սարգիս Բալբաբյան

2022 գրքեր
Ալեքսանդր Սպենդիարյան